Diari Oficial de la Generalitat Valenciana


Sumari del DOGV 3870, del 03-11-2000 (2000/8293)

Informació pública de les bases que han de regir l'oposició lliure per a la provisió d'una plaça de tècnic superior d'administració especial (Llicenciat en Informàtica), a l'Ajuntament de Calp.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/8293


Data del document
:   02-10-2000

Organisme emissor
:   Ajuntament de Calp

Tipus de document
:   Convocatòria

Descriptors 

:   * Calp
    * concurs administratiu
    * professió de la informàtica
    * administració local

Informació pública de les bases que han de regir l'oposició lliure per a la provisió d'una plaça de tècnic superior d'administració especial (Llicenciat en Informàtica), a l'Ajuntament de Calp. [2000/S8293]
  
Bases específiques
  
Base primera. Plaça convocada sistema de selecció
  
És la que a continuació es relaciona, la naturalesa i les característiques de la qual s'especifiquen tot seguit:
  
 Denominació plaça: tècnic informàtica
  
Oferta d'ocupació: 2000
  
Escala: administració especial
  
Subescala: tècnica
  
Classe: tècnic superior
  
Categoria: tècnic informàtica
  
Grup: A
  
1.2 El sistema de selecció dels aspirants serà el d'oposició lliure.
  
Base segona. Requisits dels aspirants
  
2.1 Per a ser admesos a la realització de les proves selectives, els aspirants hauran de reunir els requisits que s'indiquen en les bases genèriques que regulen aquesta convocatòria.
  
2.2 Hauran d'estar en possessió del títol de llicenciat en informàtica.
  
Base tercera. Sol·licituds
  
3.1 Les sol·licituds per a prendre part en les proves selectives es presentaran, dins del termini de 20 dies naturals, comptadors a partir de l'endemà de la publicació de l'extracte de la convocatòria en el Boletín Oficial del Estado.
  
3.2 Aquestes sol·licituds es presentaran en el registre general de la corporació, directament o per qualsevol de les formes indicades en l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
3.3 Les sol·licituds es presentaran acompanyades dels documents següents:
  
- còpia del document nacional d'identitat
  
- justificant d'haver pagat en qualsevol de les formes admeses en la legislació vigent els drets d'examen.
  
- aquells altres documents que puguen exigir-se en les bases específiques com a requisits per a poder optar a l'accés a la plaça convocada, tals com titulacions, carnet de conduir, etc.
  
3.4 La instància presentada per cada aspirant, en allò referent a que es reuneixen les condicions i requisits exigits en la convocatòria, tindrà la consideració de declaració jurada acreditativa de la veracitat que es reuneixen aquests requisits.
  
La falsedat en aquesta declaració jurada o el no reunir els requisits assenyalats comportarà la invalidesa de l'actuació de l'interessat i la nul·litat consegüent pel que fa a aquest dels actes del tribunal qualificador, sense perjudici de l'exigència de responsabilitats de tot ordre a l'aspirant.
  
3.5 Per tractar-se d'una plaça pertanyent al grup A, els drets d'examen es fixen en 3.500 pessetes.
  
Base quarta. Desenvolupament de l'oposició
  
4.1 Tots els exercicis són obligatoris i eliminatoris, es qualificaran de 0 a 10 punts, i es necessitarà obtenir, almenys 5 punts, per a superar cadascun.
  
4.2 Els exercicis selectius corresponents a aquesta plaça seran els següents:
  
4.2.1 Primer exercici:
  
Consistirà en desenvolupar oralment un tema proposat pel tribunal dels compresos en les matèries comunes de l'annex, sense que haja de correspondre's necessàriament amb l'epígraf del programa que figura en aquest annex.
  
La duració d'aquest exercici la determinarà el tribunal qualificador a l'inici d'aquest.
  
El tribunal ho qualificarà valorant, a més a més dels coneixements, la claredat i ordre d'idees i la capacitat de síntesi. Així mateix, el tribunal podrà departir amb els aspirants sobre algun dels aspectes tractats en el desenvolupament del tema, amb objecte d'aclarir o conéixer amb més profunditat el coneixement que té d'aquest.
  
4.2.2 Segon exercici:
  
Consistirà en desenvolupar oralment dos temes dels quatre extrets a l'atzar de les matèries específiques que figuren en l'annex d'aquestes bases.
  
La duració d'aquest exercici la determinarà el tribunal qualificador a l'inici d'aquest.
  
El tribunal valorarà el rigor i profunditat dels coneixements, així com la claredat i ordre d'idees. Així mateix, el tribunal podrà canviar impressions amb els aspirants sobre algun dels aspectes tractats en el desenvolupament dels temes, amb objecte d'aclarir o conéixer amb més profunditat el coneixement que té d'aquests.
  
4.2.3 Tercer exercici:
  
Consistirà en la resolució d'un o més supòsits pràctics, relacionats amb les funcions pròpies de la plaça objecte d'aquesta convocatòria. La duració d'aquest exercici la determinarà el tribunal qualificador a l'inici d'aquest.
  
El tribunal valorarà la proposta formulada per l'aspirant, i tindrà en compte el resultat i les conclusions a què arribe.
  
4.3 La qualificació final de l'oposició s'obtindrà sumant les puntuacions obtingudes en els tres exercicis de què consta l'oposició.
  
ANEXO
  
Temari
  
A) Matèries comunes:
  
1. La constitució. Pluralitat de significats. La constitució com a text normatiu. La Constitució Espanyola.
  
2. Les relacions entre l'ordenament estatal i els ordenaments autònoms. Lleis estatals i autonòmiques de relació.
  
3. L'acte administratiu. Concepte, elements i classes. Termes i terminis. Requisits. Validesa i eficàcia. Notificació i publicació. La nul·litat i anul·labilitat. Les disposicions de caràcter general.
  
4. Procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.
  
5. El procediment administratiu. Fases del procediment administratiu comú: iniciació, ordenació, instrucció, finalització i execució. Idea dels procediments especials.
  
6. La potestat sancionadora. Principis informadores. El procediment sancionador.
  
7. L'administració local en la constitució de 1978. El principi d'autonomia. Significat i abast. Garantia institucional de l'autonomia local.
  
8. Ordenances i reglaments de les entitats locals. Classes. Procediment d'elaboració i aprovació. Els bans. El municipi. Concepte. El municipi com a entitat bàsica de l'organització territorial de l'estat, com a entitat representativa dels interessos locals i com a organització prestadora dels serveis públics.
  
9. Les relacions entre l'administració local i les altres administracions públiques. Principis generals. Fórmules de cooperació i coordinació. Tècniques de control. La dissolució de les entitats locals.
  
10. L'organització de les entitats locals. Principis de conformitat i varietat.
  
11. L'organització municipal: els òrgans bàsics i els òrgans complementaris. Les competències municipals. Els conflictes de competències
  
12. L'ajuntament ple: composició i competències. Comissió de govern: composició, nomenament i competències. Les comissions informatives. Les juntes de districtes i altres òrgans de gestió desconcentrats.
  
13. Els béns de les entitats locals. Classificació: béns de domini públic, béns patrimonials i comunals.
  
14. Drets i deures dels funcionaris locals. Sistema retributiu. Incompatibilitats. Règim disciplinari. La seguretat social dels funcionaris de l'administració local.
  
15. Els pressupostos locals: concepte, principis i estructura. Elaboració del pressupost. La seua liquidació.
  
B) Matèries específiques:
  
1. Unix System V versió 4. Història: que és (aplicacions, utilitats, sistema d'arxius, shell i nucli). La filosofia Unix. Estàndards.
  
2. Unix System V versió 4. Fonaments: arxius i directoris. Tipus d'arxius. Estructura jeràrquica. Utilització
  
3. Unix System v versió 4. El shell: shell de presentació. Què fa. Utilització de comodins. Entrada i eixida estàndard. Variable.
  
4. Unix System V versió 4. El shell C. El shell korn.
  
5. Unix System V versió 4. Eines: recerca de patrons en arxius. Operació amb columnes i camps. Eines d'ordenació.
  
6. Unix System V versió 4. Processos del sistema: planificació. Prioritats. Senyals. Processos de temps real.
  
7. Unix System V versió 4. Seguretat: arxius de contrasenyes, xifrat i desxifrat d'arxius, IDS d'usuari i grup, el shell restringit (RSH).
  
8. Unix System V versió 4. Gestió d'emmagatzemament: sistemes d'arxiu, gestió de disc, disquet i cinta. Estructura de directoris. Còpies de seguretat i restauració.
  
9. Informix Online Dynamic Server. Introducció al sistema. Arquitectura multithreaded.
  
10. Informix Online Dynamic Server. Configuració client / servidor. Gestió de modes del sistema.
  
11. Informix Online Dynamic Server. Arquitectura de disc. Gestió d'espai.
  
12. Informix Online Dynamic Server. Operacions del sistema. Sistema de tolerància a fallides.
  
13. Informix Online Dynamic Server. Gestió de fitxers LOG. Supervisió del sistema.
  
14. Informix Online Dynamic Server. El procés d'arxiu i restauració. La utilitat ontape.
  
15. Informix Online Dynamic Server. La utilitat dbaccess.
  
16. Teleinformàtica. El model ISO/OSI: els 7 nivells. Transmissió de dades. Terminologia.
  
17. Teleinformàtica. Fonts d'errors. Codis detectors d'errors.
  
18. Teleinformàtica. Funcions i serveis del nivell d'enllaç de dades: factors de disseny.
  
19. Teleinformàtica. Protocols d'enllaç de dades: stop & wait. Finestra lliscant.
  
20. Teleinformàtica. Subnivell d'accés al medi (MAC). Necessitat en xarxes locals. Protocols MAC amb col·lisions. Protocols MAC amb col·lisions.
  
21. Teleinformàtica. Estàndards IEEE per a LAN: 802.3, 802.4, 802.5.
  
22. Sistemes operatius. Què són. Història dels sistemes operatius (1a, 2a, 3a y 4a generació).
  
23. Sistemes operatius. Conceptes bàsics. Cridades al sistema.
  
24. Sistemes operatius. Arquitectura.
  
25. Sistemes operatius. Processos: concepte. Comunicació entre processos. Planificació.
  
26. Sistemes operatius. Entrada/eixida: el maquinari. La programació de la e/s. Interblocatges.
  
27. Sistemes operatius. Gestió de memòria: sense intercanvi ni paginació. Intercanvi. Memòria virtual. Algoritmes de substitució de pàgines.
  
28. Sistemes operatius. Sistemes de fitxers: disseny. Seguretat. Mecanismes de protecció.
  
29. NT 4.0. Administració de dominis. Comptes d'usuari i de grup.
  
30. NT 4.0. Perfils d'usuari.
  
31. NT 4.0 Opcions de xarxa. Protocols. Recursos compartits. Permisos.
  
32. NT 4.0. Administrador de clients de xarxa. Còpies de seguretat.
  
33. NT 4.0. Monitorització del rendiment.
  
34. NT 4.0. Microsoft TCP/IP para NT: definició. Contingut. Solucions per a interxarxes.
  
35. NT 4.0. Instal·lació i configuració de Microsoft TCP/IP.
  
36. NT 4.0. Conceptes de xarxa per a TCP/IP.
  
37. NT 4.0. Instal·lació i configuració de servidors DHCP.
  
38. NT 4.0. Instal·lació i configuració de servidors WINS.
  
39. NT 4.0. Impressió TCP/IP
  
40. Bases de dades relacionals. Definicions i conceptes bàsics.
  
41. Bases de dades relacionals. Àlgebra relacional.
  
42. Bases de dades relacionals. Càlcul relacional.
  
43. Bases de dades relacionals. Normalització I: condicions d'integritat, dissenys equivalents, dependències funcionals, clausura, forma normal de boyce codd.
  
44. Bases de dades relacionals. Normalització II: segona forma normal. Tercera forma normal. Quarta forma normal. Cinquena forma normal.
  
45. GTWIN-TRB gestió tributària. Mòdul de definició de tipus d'ingrés: crear un ingrés. Paràmetres generals. Definició de camps del fet imponible. Tarifes. Definició de càlculs.
  
46. GTWIN-TRB gestió tributària. Mòdul de recaptació.
  
47. GTWIN-TRB gestió tributària. Mòdul de gestió d'unitats fiscals.
  
48. GTWIN-POB gestió del padró d'habitants. Altes, baixes, modificacions i consultes.
  
49. GTWIN-POB gestió del padró. Intercanvis amb el INE.
  
50. GTWIN-REG gestió del registre d'entrada / eixida.
  
51. BUROWIN. Base de dades ciutat.
  
52. BUROWIN. Base de dades de tercers.
  
53. BUROWIN. Gestió de documents i llistats.
  
54. ARCVIEW. Vistes: mostrar i consultar dades espacials.
  
55. ARCVIEW. Taules: atributs de dades espacials.
  
56. ARCVIEW. Mapes: producció de mapes.
  
57. AVENUE. Conceptes bàsics. Forma de treball de avenue. Característiques.
  
58. AVENUE. Objectes application, doc i docgui.
  
59. AVENUE. Arxius, taules i camps. Vistes i temes.
  
60. Enginyeria del programari. Paradigmes de l'enginyeria del programari.
  
61. Xarxes. TCP/IP. Arquitectura TCP/IP.
  
62. Xarxes. TCP/IP. Tecnologia física i d'enllaç de dades.
  
63. Xarxes. TCP/IP. Assignació de noms i adreces.
  
64. Xarxes. TCP/IP. Protocol d'Internet.
  
65. Xarxes. TCP/IP. Encaminament IP.
  
66. Xarxes. TCP/IP. Seguretat IP.
  
67. Algorítmica. Tipus de dades: matrius, registres, punters, llistes, grafs, arbres, heaps.
  
68. Algorítmica. Exploració de grafs: recorregut en profunditat i en amplària. Retorn. Ramificació i poda. El principi de minimax.
  
69.Arquitectura. Maneres de desplaçament: immediat, directe, indirecte, registre, indirecte amb registre, amb desplaçament, pila.
  
70. Arquitectura. Memòria interna: conceptes bàsics, memòria principal, memòria cau.
  
71. Arquitectura. Memòria externa: discos magnètics, raid, memòria òptica, cintes magnètiques.
  
72. Visual BASIC i SQL. Per a què serveix SQL. Models jeràrquics, en xarxa i relacional. Llenguatge SQL.
  
73. Visual Basic. El motor de ACCESS JET / DAO.
  
74. Visual Basic. Dynasets, Snapshots y Recordsets.
  
75. Visual Basic. Transaccions i blocatges multiusuari.
  
76. Visual Basic. Programació amb la API de ODBC.
  
77. Visual Basic. Maneig de Word i Access mitjançant OLE.